Voormalige Eskom-hoë skuldig aan bedrogArgieffoto: GCIS Dawid Johannes Malherbe (56), ŉ voormalige senior werknemer van Eskom, is in die Bellville gespesialiseerde handelsmisdaadhof skuldig bevind aan bedrog en geldwassery. Lt.kol. Robert Netshiunda, woordvoerder van die Valke, het in ŉ verklaring gesê Malherbe is saam met nog iemand in 2013 in hegtenis geneem, nadat ŉ fluitjieblaser die Valke ingelig het van onreëlmatighede in die kragvoorsiener se tendertoekenningsproses. Die Valke se teenkorrupsie-taakspan het die bewerings ondersoek en gevind Malherbe het tussen 2007 en 2009 terwyl hy by Eskom gewerk het onregmatig tenders aan Energy Utility Services (PTY) Ltd, ŉ maatskappy wat hy besit, toegeken. Nadat ŉ interne ondersoek, asook eksterne ouditeurs, bevind het Malherbe se optrede was onreëlmatig, het hy onmiddellik bedank. Strafregtelike aanklagte is egter steeds teen Malherbe ingestel. Volgens die Valke het Eskom ongeveer R65 miljoen deur Malherbe se optrede verloor. Die Valke se batebeslagleggingseenheid kon R10 milljoen van die totale verlies teruggekry deur op Malherbe se bates beslag te lê. Malherbe sal op 11 Augustus in dieselfde hof gevonnis word. Sy medebeskuldigde is vrygespreek, omdat hy gekies het om teen Malherbe te getuig.